“ Fulla Ferð 2020 – Mættu möguleikunum ! ” er viðburður til að setja markmið , nýta möguleika og grípa tækifæri árið 2020 . Fyrirlesarar eru félagarnir Sölvi Tryggvason fjölmiðlamaður og fyrirlesari – og Helgi Jean úr hlaðvarpinu Hæ Hæ ! Vertu velkomin að hitta okkur í Hörpu laugardaginn 18. janúar 2020 frá kl. 14:30 - 16:30 . UM VINNUSTOFUNA Hvernig sérðu 2020 fyrir þér ? Hvað langar þig til að gera ? Af hverju ? Við félagarnir höfum báðir þurft að horfast í augu við að hafa sett fjölda markmiða sem aldrei náðust . Markmið sem enduðu á blaði ofan í skúffu – og sáu aldrei dagsins ljós . Það sem skúffu-markmiðin áttu öll sameiginlegt var : – Þau eimuðu af óskhyggju . – Þau voru farinn á hnefanum með refsingum og skömmum . – Þau lýstu sér í „ þegar-veikinni “ – þegar allt átti að vera fullkomið . Það var ekki fyrr en við snerum þessu á koll – að við fórum að sjá markmiðin rætast . Lykilatriðið er einfalt : – Ef manni líður vel – þá gerir maður góða hluti . – Stærstu breytingarnar voru þrjár : – Við settum markmið sem komu úr þakklæti á sjálfum okkur – en ekki skorti . – Við slepptum „ hörkunni sex “ og fundum styrk í mildinni . – Við læknuðumst af þegar-veikinni – og settum fókus á vellíðan núna . Á vinnustofunni verður farið yfir praktísk ráð til umbreytinga . Þetta er því ekki fyrirlestur - heldur vettvangur til að láta hlutina gerast . Við munum bjóða upp á eftirfylgni – og halda hvort öðru ábyrg að standa við markmiðin okkar eftir vinnustofuna . Hvað ætlum við að gera ? Sýn fyrir 2020 – Orkuþjófar – Orkugjafar – Gráa Svæðið – Föstur – Kuldaböð – Öndun – Hugleiðsla – og Þakklætislistar . Við verðum með blað og penna - og hjálpum þér að láta hjólin snúast fulla ferð 2020 ! FYRIR VINNUSTOFUNA – Farðu yfir 2019 – og íhugaðu hvernig þér fannst það . – Hvaða hlutir hafa virkað – hvað hefur ekki verið að virka ? – Íhugaðu hvernig þér vill líða árið 2020 . UM FYRIRLESARANA Sölvi Tryggvason er fjölmiðlamaður , rithöfundur og fyrirlesari – með menntun í sálfræði . Helgi Jean er sjálfstæður atvinnurekandi , rithöfundur og fyrirlesari – með tvær MSc gráður í viðskiptum .